B4-0069, 0100, 0117, 0131 και 0136/97

Ψήφισμα σχετικά με το ρατσισμό, την ξενοφοβία και την άκρα δεξιά

Το Ευρωπαϊκό Κοινοβούλιο,

- έχοντας υπόψη τα συμπεράσματα της Εξεταστικής του Επιτροπής για το Ρατσισμό και την Ξενοφοβία,

- έχοντας υπόψη τις εκθέσεις που εκπόνησε η Συμβουλευτική Επιτροπή για τον Ρατσισμό και την Ξενοφοβία (επιτροπή Khan) για τις συναντήσεις του Ευρωπαϊκού Συμβουλίου στο Έσσεν, στις Κάννες, στη Μαδρίτη και στη Φλωρεντία καθώς και τη μελέτη σκοπιμότητας την οποία υπέβαλε η Συμβουλευτική Επιτροπή αποσκοπώντας στην εγκαθίδρυση ενός ευρωπαϊκού παρατηρητηρίου για τον ρατσισμό και την ξενοφοβία,

- έχοντας υπόψη τα προηγούμενα ψηφίσματά του σχετικά με την άνοδο του ρατσισμού και της ξενοφοβίας στην Ευρώπη και πιο συγκεκριμένα το ψήφισμά του της 30ής Ιανουαρίου 1997 σχετικά με το ρατσισμό, την ξενοφοβία και τον αντισημιτισμό και το Ευρωπαϊκό Έτος κατά του Ρατσισμού (1997) ((ΣΠ της ημερομηνίας αυτής, Μέρος ΙΙ, σημείο 1.)),

A. λαμβάνοντας υπόψη ότι ένας από τους κύριους λόγους ύπαρξης της Ευρωπαϊκής Ένωσης είναι να παρεμβάλλει εμπόδια στον ρατσισμό, την ξενοφοβία και τον αντισημιτισμό[semigr ] ότι ο στόχος αυτός υπενθυμίζεται στους συμβαλλομένους, στο πλαίσιο των κοινών αρχών που διακηρύσσονται στο προοίμιο της Συνθήκης για την Ευρωπαϊκή Ένωση,

Β. λαμβάνοντας υπόψη ότι πολλά γεγονότα που συνέβησαν πρόσφατα σε διάφορα κράτη μέλη της Ευρωπαϊκής Ένωσης μαρτυρούν μια ανησυχητική άνοδο του ρατσισμού, της ξενοφοβίας, της αδιαλλαξίας και της ενίσχυσης της άκρας δεξιάς,

Γ. επισημαίνοντας με ιδιαίτερη ανησυχία τα ακόλουθα γεγονότα:

- τις επιστολές-βόμβες που εστάλησαν την Παρασκευή 10 Ιανουαρίου 1997 στο Λονδίνο από το Μάλμο με πιθανόν αποστολέα ομάδα της άκρας δεξιάς,

- πολυάριθμες επιθέσεις κατά προσώπων που ζητούν άσυλο, κατά αλλοδαπών και μελών εθνοτικών μειονοτήτων οι οποίες έλαβαν χώρα τις τελευταίες εβδομάδες, κυρίως στη Γερμανία όπου στις 7 Φεβρουαρίου 1997 ένας Βιετναμέζος δέχθηκε επίθεση και τραυματίσθηκε, ενώ στις 8 Φεβρουαρίου 1997 ένας Λιβανέζος αιτούμενος ασύλου και στις 10 Φεβρουαρίου 1997 δύο Πολωνοί είχαν την ίδια τύχη,

- τις συλλογικές απελάσεις που είναι αντίθετες με την Οικουμενική Διακήρυξη των Ανθρωπίνων Δικαιωμάτων,

- το θάνατο ενός πανκ 17 ετών στις 8 Φεβρουαρίου 1997 στο Μαγδεμβούργο, θύμα επίθεσης ρατσιστικού χαρακτήρα,

- τις αποφάσεις που έλαβε ο Δήμος της Τουλόν ο οποίος διοικείται από το Εθνικό Μέτωπο: λογοκρισία εις βάρος του συγγραφέα Marek Halter[semigr ] καταστροφή έργου του γλύπτη Renι Guiffrey[semigr ] τις διώξεις κατά της ομάδας NTM και την απόλυση του Gιrard Paquet, Διευθυντή του Εθνικού Θεάτρου Χορού και Εικόνας (TNDI) της Chateauvallon, το οποίο αποτελεί ιδιαίτερο στόχο διότι είναι ανοικτό σε όλες τις μορφές της σύγχρονης δημιουργίας και έχει συμβάλει στην προώθηση της γνώσης και της διάδοσης ξένων πολιτισμών,

Δ. λαμβάνοντας υπόψη την εκλογική άνοδο της άκρας δεξιάς στη Γαλλία η οποία πέτυχε ήδη την τέταρτη εκλογική της νίκη σε δημοτικές εκλογές,

Ε. λαμβάνοντας υπόψη ότι οι απαντήσεις που έδωσαν ορισμένες κυβερνήσεις της Ευρωπαϊκής Ένωσης σ' αυτή την άνοδο της άκρας δεξιάς τείνουν στο να ενισχύσουν τις ρατσιστικές και ξενόφοβες θέσεις παρά στο να τις καταπολεμήσουν,

ΣΤ. λαμβάνοντας υπόψη ότι το γαλλικό κοινοβούλιο μελετά επί του παρόντος το νομοσχέδιο «Dθbrι» το οποίο ενισχύει περατέρω τους «νόμους Pasqua» του 1993 και το οποίο προτρέπει στην πρακτική της κατάδοσης θεσμοθετώντας την υποχρέωση, για κάθε άτομο, να δηλώνει την αναχώρηση φιλοξενηθέντων αλλοδαπών,

Ζ. λαμβάνοντας υπόψη ότι με την έκδοση κανονισμού η ομοσπονδιακή κυβέρνηση θέσπισε τη θεώρηση των διαβατηρίων των ανηλίκων μελών μεταναστών από την Τουρκία, την Τυνησία, το Μαρόκο και τα διάδοχα κράτη της Πρώην Γιουγκοσλαβίας και ότι, στο πλαίσιο αυτό, θίγονται εκατοντάδες χιλιάδες παιδιά,

Η. λαμβάνοντας υπόψη την έκταση του κινήματος διαμαρτυρίας που δημιουργήθηκε μεταξύ διαφόρων κατηγοριών καλλιτεχνών, διανοουμένων και άλλων γάλλων πολιτών με αφορμή τις διατάξεις του νομοσχεδίου Dθbrι,

1. καταγγέλει με τον πιο έντονο τρόπο κάθε πράξη ρατσισμού, ξενοφοβίας και αδιαλλαξίας που διαπράττεται στην επικράτεια κράτους μέλους της Ευρωπαϊκής Ένωσης και εκφράζει την αλληλεγγύη του προς τα θύματα ρατσιστικών επιθέσεων και τις οικογένειές τους[semigr ]

2. εκφράζει βαθειά λύπη για την άνοδο της άκρας δεξιάς και λυπάται διότι ορισμένα δημοκρατικά πολιτικά κόμματα επαναχρησιμοποιούν τα βασικά της θέματα (σύνδεση μετανάστευσης και ανασφάλειας) [semigr ]

3. βεβαιώνει ότι η μόνον βάσει αρχών καταδίκη, ακόμη και με τον πιό απερίφραστο τρόπο, του ρατσισμού, της ξενοφοβίας, του αντισημιτισμού και της αδιαλλαξίας σε όλες τις μορφές τους είναι ανεπαρκής και διαπιστώνει ότι είναι κατεπείγουσα η ανάγκη να καταπολεμηθούν τα βαθύτερα αίτια της ανόδου του ρατσισμού στην Ευρωπαϊκή Ένωση, κυρίως το υψηλό ποσοστό ανεργίας, ο φθαρμένος κοινωνικός ιστός, η μικροεγκληματικότητα, η ανεπάρκεια εγκαταστάσεων για το κοινό ...[semigr ]

4. καλεί τις κυβερνήσεις της Ευρωπαϊκής Ένωσης να εγκαταλείψουν οποιαδήποτε πολιτική που ενδεχομένως θα ενίσχυε το ρατσιστικό μίσος και την ξενοφοβία, τη γαλλική κυβέρνηση να αποσύρει το νομοσχέδιο Dθbrι και τη γερμανική κυβέρνηση να ακυρώσει το διάταγμα σχετικά με τη θεώρηση των διαβατηρίων ανηλίκων[semigr ]

5. καταδικάζει κάθε μορφή πολιτιστικής λογοκρισίας και κάθε επίθεση στην ελευθερία έκφρασης και δημιουργίας[semigr ]

6. προτρέπει την εναπομένουσα κυβέρνηση η οποία δεν έχει ακόμη πράξει αυτό να δώσει τη συγκατάθεσή της για τη δημιουργία ενός Ευρωπαϊκού Παρατηρητηρίου για το Ρατσισμό, λαμβάνοντας ως νομική βάση το άρθρο 235 της Συνθήκης EK[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή και στις κυβερνήσεις των κρατών μελών.